ทุนสำรองประเทศลดพรวด1,600 ล้านเหรียญสหรัฐ
ทุนสำรองลดพรวด 1,600 ล้านเหรียญสหรัฐ มาอยู่ที่ระดับ 1.553 แสนล้านเหรียญสหรัฐ คาดเป็นผลจากเงินบาทอ่อนทำให้ตีค่าสินทรัพย์เป็นเงินเหรียญสหรัฐแล้วน้อยลง
14 ส.ค. 2558

ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ณ วันที่ 7 ส.ค. 2558 อยู่ที่ระดับ 1.553 แสนล้านเหรียญสหรัฐ หรือ ประมาณ 5.460ล้านล้านบาท ลดลงถึง 1,600 ล้านเหรียญสหรัฐ หรือประมาณ 5.6 หมื่นล้านบาท หากคิดอัตราแลกเปลี่ยนปัจจุบันที่เคลื่อนไหวเปิดตลาดเช้านี้ที่ระดับ 35.20 บาท/เหรียญสหรัฐ จากสัปดาห์ก่อนหน้าทุนสำรองฯ อยู่ที่ระดับ 1.569 แสนล้านเหรียญสหรัฐ หรือประมาณ  5.521 ล้านล้านบาทด้านฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.79 หมื่นล้านเหรียญสหรัฐ เพิ่มขึ้น 300 ล้านเหรียญสหรัฐ จากสัปดาห์ก่อนหน้าที่ 1.76 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิลดลงอยู่ที่ระดับ 1.732 แสนล้านเหรียญสหรัฐ ลดลงต่อเนื่องจากสัปดาห์ก่อนหน้านักวิเคราะห์ตลาดเงินของธนาคารพาณิชย์ ระบุว่า สาเหตุที่ทุนสำรองของประเทศลดลงค่อนข้างมากในสัปดาห์นี้ น่าจะเป็นผลจากการตีค่าสินทรัพย์ในทุนสำรองฯจากเงินบาท และทองคำมาเป็นอยู่ในรูปเงินเหรียญสหรัฐแล้วทำให้ลดมีมูลค่าลดลง เนื่องจากเงินบาทอ่อนค่าลงอย่างต่อเนื่องเมื่อเทียบกับเงินเหรียญสหรัฐขณะที่ราคาทองคำในตลาดโลกก็มีแนวโน้มลดต่ำลงต่อเนื่อง บวกกับช่วงนี้นักลงทุนต่างชาติขายสุทธิในตลาดหุ้นและตลาดพันธบัตรไทยนำเงินบาทมาแลกเป็นเงินเหรียญสหรัฐออกไปบ้าง
ขณะที่ฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงินที่ ธปท. ปัจจุบันอยู่ที่ 1.506 ล้านล้านบาท ลดลง 3.4 หมื่นล้านบาท จากสัปดาห์ก่อนหน้าที่ 1.539ล้านล้านบาท สะท้อนสภาพคล่องในระบบที่ปรับลดลงตามความต้องการใช้จ่ายที่ลดลงจากภาวะเศรษฐกิจชะลอ